Държавен вестник, бр. 89, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  89
холог, логопед, ресурсен учител, а при деца 
и ученици с увреден слух или с нарушено 
зрение – и от рехабилитатор на слуха и говора 
или от учител на деца и ученици с нарушено 
зрение, съвместно с учителите в групата в 
детската градина/класния ръководител и с 
учителите, които преподават на ученика в 
училището. Оценяват се познавателното раз­
витие, комуникативните умения, социалните 
умения, физическото развитие, адаптивното 
поведение, психичните реакции, семейното 
функциониране.
(2) Оценката на индивидуалните потреб­
ности на деца и ученици в риск се извършва 
от психолог и/или от социален работник в 
детската градина или в училището съвместно 
с учителите в групата в детската градина/
класния ръководител и с учителите, които 
преподават на ученика в училището. Оценяват 
се рисковите и защитните фактори в ситуаци­
ята на детето или ученика и неговата среда.
(3) Оценката на индивидуалните потреб­
ности на деца и ученици с изявени дарби се 
извършва от учителите в групата в детската 
градина/класния ръководител и от учителите, 
които преподават на ученика в училището, 
съвместно с психолога или педагогическия 
съветник. Оценяват се конкретните области 
на изявени дарби и способности.
(4) Оценката на индивидуалните потребно­
сти на деца и ученици с хронични заболявания 
се извършва от психолога съвместно с учи­
телите в групата в детската градина/класния 
ръководител и с учителите, които преподават 
на ученика в училището, с медицинския 
специалист в здравния кабинет в детската 
градина или училището в сътрудничество с 
личния лекар на детето или ученика. Оценява 
се здравословното състояние на детето или 
ученика и влиянието му върху обучението.
(5) При извършване на оценката може да 
участват и други специалисти извън посочените 
в ал. 1 – 4 по предложение на координиращия 
екип по чл. 7.
Чл. 72. В случай че детската градина или 
училището не може да осигури специалист 
по чл. 71 с изключение на психолога или 
педагогическия съветник и логопеда, както 
и когато за оценката на индивидуалните 
потребности на децата и учениците са не­
обходими и други специалисти по преценка 
на координиращия екип, директорът на 
детската градина или училището може да 
изпрати заявление за осигуряването им от 
регионален център за подкрепа на процеса на 
приобщаващото образование, от Държавния 
логопедичен център, от център за подкрепа за 
личностно развитие, включително от център 
за специална образователна подкрепа или 
специално училище за обучение и подкрепа 
на ученици със сензорни увреждания.
Чл. 73. (1) Оценката на индивидуалните 
потребности на децата и учениците, за които 
има индикации, че са със специални образо­
вателни потребности, се извършва в срок от 
1 до 3 месеца от началото на учебното време 
на съответната учебна година.
(2) Оценката на индивидуалните потребно­
сти на децата и учениците с изявени дарби, в 
риск и с хронични заболявания се извършва 
съобразно спецификата на всеки отделен 
случай, но не по-късно от 3 месеца от раз­
познаване на потребността от извършването 
на оценка по чл. 7, ал. 4, т. 1.
(3) Оценка на индивидуалните потреб­
ности на децата и учениците, за които има 
индикации, че са със специални образовател­
ни потребности, може да се извършва и по 
всяко друго време през учебната година, ако 
се разпознае потребност от такава оценка, 
като оценяването се извършва в срок от 1 
до 3 месеца.
(4) Оценката на индивидуалните потребно­
сти на деца и ученици по ал. 1 се извършва 
и по инициатива на родителя, представителя 
на детето или лицето, което полага грижи за 
детето. Срокът за извършване на тази оценка 
е от 1 до 3 месеца от подаването на заявле­
нието на родителя, представителя на детето 
или лицето, което полага грижи за детето, 
до директора на детската градина или учи­
лището. Извършването на оценката трябва 
да е в рамките на учебната година, в която 
заявлението е подадено.
Чл. 74. При извършването на оценката 
на индивидуалните потребности на децата и 
учениците специалистите от екипа по чл. 68, 
ал. 2 задължително:
1. използват утвърдени от Министерство­
то на образованието и науката методики за 
оценяване (Методика за оценка на образова­
телните потребности на децата и учениците, 
Методика за функционална оценка и работа 
с деца с умствена изостаналост и аутистичен 
спектър на развитие, Методика за оценка 
на индивидуалните потребности на деца и 
ученици с множество увреждания), методики 
за вербално и невербално оценяване – ПЕКС 
(PECS) система, МАКАТОН, комуникация 
„ръка в ръка“, Метода „Тадома“, Метода 
„C-MAP“, както и други методики, стандар­
тизирани инструменти – Тест „Бине-Терман“, 
Тест на Уекслър и др.;
2. вземат предвид образователните и лич­
ните постижения на детето или ученика;
3. вземат предвид социалното и емоци­
оналното развитие на детето или ученика;
4. използват формални и неформални ме­
тоди на наблюдение и оценка;
5. използват събраната до момента инфор­
мация за детето и ученика по чл. 22;